**Vingardium Borliget**

**izeselet.hu**

**PÁLYÁZATI SZABÁLYZAT**

Jelen szabályzat a **Vingardium Borliget** elnevezésű pályázat szabályzata (a továbbiakban: ***Szabályzat*),** amely pályázat **IKO Digital Kft.** izeselet.hu weboldal Facebook oldalán kerül megszervezésre(a továbbiakban: ***Pályázat***) **.**

**A PÁLYÁZAT SZERVEZŐJE**

A Pályázat szervezője és lebonyolítója és erre tekintettel az adatkezelő az **IKO Digital Kft.** (Cg. 01-09-946443; székhely: 1021 Budapest, Hűvösvölgyi út 64-66., e-mail cím: hello@ikodigital.hu; a továbbiakban: "**Szervező**" vagy „**Adatkezelő**”).

**A PÁLYÁZAT RÉSZVÉTELI FELTÉTELEI**

**A Pályázatban résztvevő személyek**

A Pályázatban részt vehet minden 18. életévét betöltött, cselekvőképes természetes személy, aki Magyarországon tartózkodási vagy lakóhellyel rendelkezik, és aki a jelen Szabályzatban foglalt valamennyi feltételnek maradéktalanul megfelel, és akivel szemben nem áll fenn a Pályázatból történő kizárás bármely feltétele (a továbbiakban: "Pályázó" vagy „Érintett” vagy „Résztvevő”).

**A Pályázatban NEM vehetnek részt az alábbi személyek:**

* a szervező tulajdonosai, vezető tisztségviselői, munkavállalói, megbízottjai, valamint azok közeli hozzátartozói;
* egyéb, a lebonyolításban közvetlenül közreműködő cégek tulajdonosai, vezető tisztségviselői, munkavállalói, megbízottjai, valamint azok közeli hozzátartozói.

Hozzátartozónak a Polgári Törvénykönyvről szóló 2013. évi V. törvény 8:1. § (1) 2. pontjában meghatározott hozzátartozók minősülnek.

A Szervező diszkrecionális döntése alapján kizárásra kerül továbbá, aki bármilyen módon veszélyezteti a Pályázat tisztességes lebonyolítását, illetve a jelen Pályázatban részletezett adatkezelési hozzájárulásokat a Pályázat időtartama alatt, illetve az eredményhirdetést megelőzően visszavonja. A kizárás tényéről a Szervező értesíti a Pályázót.

**A Pályázók jelentkezéssel fogadják el a jelen Szabályzatban foglaltakat, azzal hogy a meghatározott kérdésre válaszolnak.**

A Pályázatban résztvevők kötelesek betartani a hatályos jogszabályokat, jogszabálysértő módon nem járhatnak el. A kommentekben írtak tekintetében a felelősség kizárólag a Pályázóké. Amennyiben olyan komment/kép/stb. érkezik bármely Pályázó nevéről/részéről, amely jogszabálysértő, az a Pályázatból kizárható és jelenthető a megfelelő fórumon a Facebook szabályzatai szerint; e tekintetben minden kárért a Pályázó felel. Amennyiben bármely harmadik személy a Pályázó jogszabálysértő eljárása/kommentje/magatartása miatt igényt érvényesít Szervezővel szemben, úgy részére azt a Pályázó köteles megtéríteni és helyette helytállni.

Szervező jogosult Pályázót kizárni a Pályázatból, amennyiben kiderül, hogy a Pályázó nem felel meg a jelen Szabályzatban foglaltaknak, illetve ha megszegi a jelen Szabályzatban foglaltakat.

A Pályázatra való jelentkezéssel Pályázó elfogadja jelen szabályzatot. A Pályázatra csak saját maga jelentkezhet a Pályázó, más személy adataival, más nevében abban nem vehet részt.

**A PÁLYÁZAT LEÍRÁSA**

**A Pályázat időtartama**

A Pályázat 2018. augusztus 21-én 12 óra 00 perctől 2018. augusztus 24-én 11.59 percig tart.

Erre tekintettel a Pályázatra 2018. augusztus 24. 11:59-ig lehet jelentkezni.

**A Pályázaton való jelentkezés módja**

A Pályázat az izeselet.hu Facebookoldalán érhető el: (<https://www.facebook.com/izeselet.hu/>)

A részvételhez Facebook profil szükséges.

A Pályázat menete: Azok a Pályázók, akik az izeselet.hu weboldalán található bejelölős játékra az izeselet.hu Facebook oldalán megosztott posztban szereplő kiírásnak megfelelően kommentben reagálnak, ezzel részt vesznek a pályázaton.

A komment témája: a képen szereplő bor alapján megjelölni a típust leginkább kedvelő Facebook felhasználót.

A Pályázók közül kizárólag azok lehetnek jogosultak a nyereményre, akik a jelen Szabályzatban meghatározott részvételi feltételeket együttesen és maradéktalanul teljesítik.

Egy Pályázó csak egyszer vehet részt a pályázaton. Amennyiben ugyanaz a személy - egyértelműen- több profillal jelentkezik, azt is egy Pályázó részvételének tekinti a Szervező.

A Pályázatra történő jelentkezés a részvételi feltételek teljesülése hiányában nem érvényes, azt a Szervezőnek nem áll módjában elfogadni, és a Pályázó nyertessé nem választható.

A Pályázathoz történő csatlakozás a Pályázat teljes időtartama alatt lehetséges, és a jelentkezés időpontja nem befolyásolja a Pályázó nyerési esélyeit.

**A PÁLYÁZAT ELBÍRÁLÁSA, NYEREMÉNY, A NYEREMÉNY ÁTVÉTELE**

**A Pályázat nyereménye:** 2 üveg minőségi bor és két darab belépő a 2018-as Vingardium Borliget nevű rendezvényre az Arkánum X. Kft. felajánlásával.

**A Pályázat elbírálása**

A Pályázatelbírálása 2018. augusztus 24. napján 12.00 órakor történik.

Jelen Szabályzatban foglaltak alapján nyereményre jogosult az a Pályázó, akit egy véletlenszerűség elve alapján működő számítógépes programmal a Szervező kisorsol. A Szervező sorsolását egy háromtagú bizottság hitelesíti, melyről jegyzőkönyv készül.

A Pályázat elbírálása során 1 nyertes, és 1 pótnyertes kerül kiválasztásra, a Szervező döntése alapján.

**A Nyertes értesítése**

A nyertes Pályázóval a Szervező az elbírálást követően haladéktalanul, de legkésőbb 3 munkanapon belül Facebookon, privát üzenetben lép kapcsolatba a nyeremény kézbesítéséhez szükséges személyes adatok felvétele céljából.

Amennyiben a nyertes Pályázó a nyereményről szóló értesítés kiküldését követően 8 napon belül nem válaszol (válasz Facebookon üzenetben), tehát a kapcsolatfelvétel a nyertes Pályázóval meghiúsul, úgy a nyeremény a pályázat pótnyertesét illeti meg.

Ezen felül Pályázó kifejezetten hozzájárul, hogy nyertessége esetén az izeselet.hu Facebook oldalán, illetve az izeselet.hu weboldalon nyilvánosan ki legyen hirdetve a nyertes, a neve megjelölésével.

**A nyeremény átvétele**

A nyeremény átadása a Vingardium Borliget 2018-as rendezvény helyszínén és időpontjában (2018. aug. 31- 2018.szeptember 1. között az egyeztetett időpontban; 1165 Budapest Hunyadvár u. 43/c.) személyesen, vagy postai kézbesítéssel történik. Postai kézbesítés esetén a nyeremény átvételét a tértivevény aláírásával a nyertes Pályázó köteles igazolni. A Nyertes Pályázó értesítésekor a Szervező és a Nyertes Pályázó egyeztetik, hogy melyik módozatot választja a nyertes Pályázó és ennek alapján egyeztetik a szükséges adatokat (postai kézbesítés esetén: Név, lakcím/postázási cím; személyes kézbesítés esetén: Név, születési hely és idő). Ezt követően az így egyeztetett adatokat a Szervező **továbbítja** Arkánum X. Kft. (székhely: 1165 Budapest, Hangulat u. 14.; cégjegyzékszám: 01-09-174934; képviseli: Harsányiné Bodóczi Ildikó; info@arkanum.hu) részére, aki onnantól kezdve kezeli a vonatkozó adatokat. Pályázó már a jelentkezéskor tudomásul veszi, hogy a pályázatban részvétel ezekkel a feltételekkel zajlik. Szervező és Arkánum X. Kft. a saját adatkezelésükért felelnek.

A Nyeremény fentiek szerinti rendezvényen való átvétele esetén, a rendezvényre utazás költségei a nyertest terhelik.

A nyertes Pályázó köteles együttműködni a Szervezővel és az Arkánum X. Kft.-vel annak érdekében, hogy a nyereményét a jelen Szabályzatnak megfelelően átvegye. Ha ezen együttműködési kötelezettségének a nyertes Pályázó nem tesz eleget, és így a nyeremény időben való (a sikeres kapcsolatfelvétel-értesítés napjától számított 20 napon belül) átadása meghiúsul, úgy ezen körülmény a Szervező és Arkánum X. Kft. terhére nem értékelhető és a nyertes Pályázó igénnyel e tekintetben nem léphet fel. Ebben az esetben a nyeremény a pótnyertest illeti meg. Amennyiben a nyertes Pályázó a személyes átvételen nem jelenik meg, akkor 8 napon belül jeleznie kell ezt vagy a Szervezőnek vagy Arkánum X. Kft.-nek, hogy mégis postán kéri a nyereményt, ennek hiányában a nyeremény a pótnyertest illeti meg és e tekintetben az eredeti nyertes igénnyel nem léphet fel sem Szervezővel sem Arkánum X. Kft-vel szemben.

A nyeremény pénzre nem váltható, másra át nem ruházható.

A nyertes Pályázó a nyereményt teljes bizonyító erejű magánokiratban vagy közokiratban rögzített nyilatkozattal visszautasíthatja. A nyeremény visszautasításáról a nyertes Pályázó az okirat megküldésével haladéktalanul, de legkésőbb az eredményhirdetést követő 3 munkanapon belül köteles tájékoztatni a Szervezőt.

A nyereményt a nyertes Pályázó helyett közokiratba vagy magánokiratba foglalt meghatalmazással meghatalmazottja is átveheti oly módon, hogy a meghatalmazás tényéről a Szervezőt előzetesen értesíti, és a meghatalmazás eredeti példányát a Szervező részére átadja. Szervező kijelenti, hogy a nyertes által megadott postázási címet (a postázási szállítási mód választása esetén), sem Szervező sem Arkánum X. Kft. nem vizsgálja. A megadott címre eljuttatott nyeremény a nyertes részére elküldöttnek minősül.

**KÖLTSÉGVISELÉS**

Arkánum X. Kft. vállalja, hogy kifizeti a nyereménnyel kapcsolatban közvetlenül felmerülő adó vagy egyéb esetleges járulékokat.

A nyereménnyel kapcsolatban felmerülő adókötelezettség teljesítése során Arkánum X. Kft. és a Pályázó kötelesek együttműködni.

A nyeremény kipostázásának költségeit Arkánum X. Kft. viseli.

A nyeremény átadásával kapcsolatosan esetlegesen felmerülő költségeket, mint például a nyeremény átadási helyszínére történő utazás költségeit **– a nyertes viseli.**

**HOZZÁJÁRULÁSOK, FELELŐSSÉG**

Szervező ezúton tájékoztatja a Pályázót, hogy a Pályázat az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvény 14. § szerinti elektronikus hirdetés.

A Pályázó részéről a Pályázatban való részvétele egyben nyilatkozattételnek minősül arra vonatkozóan, hogy a jelen Szabályzatot teljes egészében megismerte és maradéktalanul elfogadja, valamint önkéntes és határozott beleegyezését adja ahhoz, hogy nyertessége esetén nevét a Szervező nyilvánosságra hozza, és erről írott anyag készülhet. Az írott anyagot Szervező elsőkörben a izeselet.hu Facebook oldalán és az izeselet.hu weboldalon kívánja közzétenni. E tekintetben amennyiben szükséges, úgy Pályázó vállalja, hogy erre vonatkozóan további nyilatkozatot tesz. Szervező jogosult, de nem köteles írott anyag elkészítésére, felhasználására. Pályázó nem tanúsít áru vagy szolgáltatás népszerűsítésére alkalmas magatartást a Felek által előzetesen nem egyeztetett módon.

A Pályázat alkalmával megadott adat valódiságáért a Pályázó felel. Ezzel kapcsolatban a felelősség, és minden ezzel járó jogi és anyagi következmény minden esetben kizárólag a Pályázókat terheli.

Az értesítési, vagy szállítási késedelemért a Szervező nem vállal felelősséget, az kizárólag Arkánum X. Kft. érdekkörébe tartozik.

A Pályázatban történő részvétel díjmentes, azonban a részvételhez szükséges internet hozzáférés és használat feltételeiről és költségeiről a résztvevők saját maguk gondoskodnak. A Pályázatban való részvétellel a Pályázó tudomásul veszi, hogy a Pályázat technikai infrastruktúrájának tartalma, teljesítménye, üzenet- és adatátviteli-, valamint válaszadási sebessége a kiszolgáló technológia függvénye, és ezáltal ezeket kedvezőtlenül befolyásolhatja olyan, a Szervezőn kívülálló tényező, mint például (de nem kizárólagosan) kapcsolati hiba, a szerver számítógépek teljesítménye, a hálózati leterheltség, a hálózati torlódás, a lefedettség, valamint a biztonságos hálózati kapcsolat fenntartása. A Szervező az e bekezdésben írtakból fakadó mindennemű felelősséget kizár.

A Szervező a nyeremények minőségi hibáiért, meghibásodásáért kizárja a felelősségét, kivéve, ha a felelősség kizárását a magyar jogszabályok kifejezett rendelkezéssel tiltják. A nyertes a nyeremény hibájával, meghibásodásával kapcsolatos igényeit nyereményekhez kapcsolódó jótállás és szavatosság keretében érvényesítheti.

A Szervező a Pályázat pontosságáért, hibamentes működéséért, teljességéért, semmilyen felelősséget nem vállal. Szervező nem vállal továbbá felelősséget azért, ha a Pályázat időtartama alatt a Pályázat, illetve a Pályázatot, valamint a jelen Szabályzatot tartalmazó weboldal technikai okokból időszakosan nem érhető el. A Szervező nem felel továbbá a rajta kívül álló okkal (például az Internetes hálózatban keletkezett technikai meghibásodással vagy kimaradással) összefüggésben keletkezett hibákért és ezek következményeiért.

A promóciót a Facebook nem támogatja, nem hagyja jóvá, nem végzi és nem kapcsolódik a Facebookhoz, azzal összefüggésbe nem hozható. A résztvevők adatai Pályázatra jelentkezés útján kerülnek az IKO Digital Kft. -hez. Szervező teljes körűen mentesíti az Facebook-ot minden pályázatra jelentkező és abban részt vevő részéről jövő, a Pályázattal kapcsolatos igénnyel szemben.

Pályázat során a izeselet.hu honlapra látogatáskor az ott megtalálható szabályok vonatkoznak a Pályázóra. A Facebook posztra kattintáskor a felhasználó az izeselet.hu oldalon találja meg a Pályázati kérdést, amellyel kapcsolatosan a Facebook oldalon kell a poszt alatt kommentben válaszolni.

**ADATKEZELÉS, EGYEDI ADATKEZELÉSI TÁJÉKOZATÓ**

Az adatok kezelésével összefüggésben az Adatkezelő ezúton tájékoztatja az Érintetteket a Pályázat során általa kezelt személyes adatokról, a személyes adatok kezelése körében követett elveiről és gyakorlatáról, valamint az Érintettek jogai gyakorlásának módjáról és lehetőségeiről.

A Facebook-on regisztrált felhasználók adatait a Facebook kezeli, mely adatkezelésre a Facebook Adatkezelési Szabályzata - <https://www.facebook.com/about/privacy/update?ref=old_policy> - vonatkozik, ezzel kapcsolatban az IKO Digital Kft. minden felelősséget kizár.

**Az IKO Digital Kft. jelen Pályázat során a Pályázatra jelentkezők személyes adatait (felhasználónevét, (nevét), életkor) és a nyertes Pályázó (szükség esetén pótnyertes Pályázó) privát üzenetben megadott személyes** adatait kezeli (név, születési hely-idő, lakcím/postázási cím).

A Pályázatra való jelentkezéssel a Pályázó Szervező jelen Szabályzat részét képező Egyedi Adatkezelési Tájékoztatóját, valamint a Szervező izeselet.hu weboldalán közzétett általános Adatkezelési Tájékoztatót is elfogadja.

**Az Érintett jogosult a hozzájárulását bármely időpontban visszavonni, amely nem érinti a visszavonás előtt a hozzájárulás alapján végrehajtott adatkezelés jogszerűségét.**

A jelen Pályázatra vonatkozó szabályzat és az izeselet.hu oldalán található adatkezelési szabályok közötti eltérés esetén jelen Szabályzat rendelkezései irányadóak.

Jelen Pályázatra a Szervező általános Adatkezelési Tájékoztatója (http://izeselet.hu/wp-content/uploads/2018/05/Adatve%CC%81delmi-szaba%CC%81lyzat-Izeselet.hu\_.pdf) a jelen szabályzat szerinti eltérésekkel vonatkozik. Az általános Adatkezelési Tájékoztató nyereményjátékra vonatkozó részei a jelen Pályázatra is alkalmazandóak.

|  |  |  |  |
| --- | --- | --- | --- |
| **Adat megnevezése****Adatkategória, érintett kategóriáinak megnevezése** | **Adatkezelés módja** | Adatkezelés **célja**, **jogalapja**  | **Adatkezelés előirányzott időtartama**  |

|  |  |  |  |
| --- | --- | --- | --- |
| Pályázatban résztvevők Facebook felhasználóneve (neve), életkorszükség szerint: nyertes neve, lakcíme/postázási címe, születési hely és idő. | tárolás, rögzítés, törlés, nyilvánosságra hozatal, megsemmisítés, továbbítás | A Pályázat keretén belül a Pályázó által megadott adatokat a Szervező abból a célból kezeli, tartja nyilván és dolgozza fel, hogy a Pályázat nyertesét és pótnyertesét, azonosítsa, meghatározza, a nyerteseket értesítse és ezzel kapcsolatos ügyintézést végezze és a nyeremény eljuttatásával kapcsolatosan egyeztessen a nyertes Pályázóval, hogy azt milyen módon kívánja átvenni, és ehhez képest továbbítja a Szervező az adatot az Arkánum X. Kft. felé a célból, hogy az adatot azért kezelje, hogy a nyertes Pályázóhoz/pótnyerteshez az Arkánum X. Kft. a nyereményt eljuttassa.Jogalap: hozzájárulásGDPR: 6. cikk (1) bekezdés a) pont | a cél megvalósulásáig. |

A Pályázat során bekért adatokat a Szervező kizárólag az Arkánum X. Kft. részére adja tovább. Illetve akkor továbbítja a nyertes – esetleg pótnyertes - adatait, amennyiben – és azon adatokat - a törvény erejénél fogva esetlegesen kötelezően továbbítandó az illetékes hatóságoknak.

Pályázó a Pályázatban való részvétellel illetőleg jelen Szabályzat elfogadásával kifejezett hozzájárulását adja ahhoz, hogy Szervező az önként megadott valamennyi személyes adatát kezelje a jelen Szabályzatban meghatározottak szerint. A nyertes Pályázók nevét, lakcímét/postázási címét, születési hely és idő a Szervező privát üzenetben bekéri a Pályázóktól a Pályázóval ugyanekkor egyeztetett szállítási módozattól függően. A nyertesek tekintetében ezen adatkezelés a nyeremények kiküldhetősége miatt szükséges. A nyertes Pályázó a személyes adatait oly módon köteles megadni, hogy az adatok a Pályázó személyazonosító okmányával bizonyíthatóak legyenek.

Amennyiben az Érintett mégis más harmadik személy adatait adja meg, úgy az ahhoz való hozzájárulást az Érintett köteles megszerezni adott harmadik személytől, e tekintetben Adatkezelő felelőssége kizárt. Amennyiben Érintett a Pályázat során harmadik fél adatait adta meg és ezzel bármilyen módon kárt okozott, az Adatkezelő jogosult az Érintettel szembeni kártérítés érvényesítésére. Az Adatkezelő ilyen esetben minden tőle telhető segítséget megad az eljáró hatóságoknak a jogsértő személy személyazonosságának megállapítása céljából. Minden ilyen esetben az Érintett köteles Adatkezelő és harmadik személy kárát, sérelemdíját megtéríteni és az Adatkezelőt mentesíteni.

Adatkezelő tájékoztatja az Érintettet, hogy az adatait kizárólag a fentiekben meghatározott célokból és célok érdekében, mértékig és ideig kezeli.

**AZ ÉRINTETT ÁLTALÁNOS ADATVÉDELMI RENDELETBEN[[1]](#footnote-1) (GDPR) MEGHATÁROZOTT JOGAI KÜLÖNÖSEN:**

1. Az Érintett tájékoztatást kérhet a személyes adatai kezeléséről, és hozzáférést kérhet a személyes adatokhoz és a GDPR 15. cikkében foglalt információkhoz (GDPR 12-15.cikk);
2. kérheti a személyes adatainak helyesbítését, valamint a hiányos személyes adatok kiegészítését (GDPR 16.cikk);
3. kérheti a személyes adatainak törlését - „az elfeledtetéshez való jog” (GDPR 17. cikk), illetve az adatkezelés korlátozását (GDPR 18. cikk); illetve
4. tiltakozhat a személyes adatai kezelése ellen (GDPR 21.cikk);
5. az „adathordozhatósághoz való jog” keretében jogosult arra, hogy személyes adatait megkapja, továbbá ezeket az adatokat egy másik adatkezelőnek továbbítsa (GDPR 20. cikk);
6. jogosult panaszt tenni a felügyeleti hatóságnál.

Az Érintett jogairól részletesen az általános Adatkezelési Tájékoztatóból tájékozódhat.

A Szervező adatkezelésére egyebekben (különösen: adatbiztonság, igénybe vett adatfeldolgozók, külső szolgáltatás) az általános Adatkezelési Tájékoztató szabályai vonatkoznak.

## EGYÉB RENDELKEZÉSEK

## Módosítási jog fenntartása

Adatkezelő fenntartja a jogot, hogy jelen Szabályzatot az Érintettek előzetes értesítése mellett egyoldalúan módosítsa, melyről a Pályázókat az izeselet.hu Facebook oldalán tájékoztatja. A módosítás hatályba lépését követően az Érintett a Pályázatban történő további részvételével elfogadja a módosított szabályzatokat.

## Kiskorúak védelme

A Pályázatban csak 18 év feletti személy vehet részt. Adatkezelő fenntartja a jogot, hogy a Pályázat a Szabályzat alapján amennyiben tudomására jut, hogy 18 év alatti személy vesz részt a Pályázatban, törölje az adott személy adatait, illetőleg a vonatkozó szabályzatok megszegésére tekintettel kizárja a Pályázatból.

## Külső szolgáltatók

A Szervező a Pályázat igénybevétele során külső szolgáltatókkal is együttműködhet. (pl. Facebook, a továbbiakban: „Külső szolgáltató”). A Külső szolgáltatók rendszereiben az ott megadott adatok tekintetében a Külső szolgáltatók saját adatvédelmi irányelvei az irányadók. Az Adatkezelő által kapott (általa fentiekben írt kezelt körben) adatokat a jelen Szabályzat szerint kezeli.

Az egyes szolgáltatások keretében elérhetővé tett és a különböző közösségi oldalakon megosztott tartalmak vonatkozásában a tartalom megosztását lehetővé tevő Külső szolgáltató minősül a Személyes adatok kezelőjének, tevékenységére saját felhasználási feltételei és adatvédelmi szabályzata az irányadó. Ilyen külső közvetítő szolgáltatások például: a Facebook. A Pályázat tekintetében közvetlenül az Érintettektől kerül felvételre az adat.

## Alkalmazott jogszabályok

A jelen Szabályzatra a magyar jog és az Európai Unió joga irányadó és a vonatkozó jogszabályok alkalmazandóak, illetve a jelen Szabályzatban meghatározott jogszabályok vonatkozó részei irányadóak.

A jelen Szabályzatban nem vagy nem teljes körűen szabályozott kérdések tekintetében:

* a Polgári Törvénykönyvről szóló 2013. évi V. törvény,
* az elektronikus kereskedelmi szolgáltatások, valamint az információs társadalommal összefüggő szolgáltatások egyes kérdéseiről szóló 2001. évi CVIII. törvény (Ektv.),
* „AZ EURÓPAI PARLAMENT ÉS A TANÁCS (EU) 2016/679 RENDELETE (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelvhatályon kívül helyezéséről (általános adatvédelmi rendelet, GDPR)”.
* a fogyasztókkal szembeni tisztességtelen kereskedelmi gyakorlat tilalmáról szóló 2008. évi XLVII. törvény (Fttv.),
* a gazdasági reklámtevékenység alapvető feltételeiről és egyes korlátairól szóló 2008. évi XLVIII. törvény (Grtv.,Reklámtörvény),
* a mindenkor hatályos információs önrendelkezési jogról és az információszabadságról szóló 2011. évi CXII.
* egyéb vonatkozó jogszabály rendelkezései irányadóak.

A Szabályzat a Pályázat időtartama alatt elérhető a www.izeselet.hu weboldalon.

Jelen Szabályzat hatályba lépésének ideje: 2018. augusztus 21.

Arkánum X. Kft. a jelen szabályzattal megegyezően kezeli az érintettek adatait az alábbi eltérésekkel:

Az adatok forrása az IKO Digital Kft. által továbbított nyertes pályázói adatok.

Arkánum X. Kft. adatkezelő:

székhely: 1165 Budapest, Hangulat u. 14.;

cégjegyzékszám: 01-09-174934;

képviseli: Harsányiné Bodóczi Ildikó;

email cím: info@arkanum.hu

|  |  |  |  |
| --- | --- | --- | --- |
| **Adat megnevezése****Adatkategória, érintett kategóriáinak megnevezése** | **Adatkezelés módja** | Adatkezelés **célja**, **jogalapja**  | **Adatkezelés előirányzott időtartama**  |
| érintett választása szerint:postai kézbesítés esetén: Név, lakcím/postázási cím; személyes kézbesítés esetén: Név, születési hely és idő | tárolás, rögzítés, törlés, megsemmisítés, továbbítás | cél: a nyertes Pályázóhoz/pótnyerteshez az Arkánum X. Kft. a nyereményt eljuttassa.Jogalap: hozzájárulásGDPR: 6. cikk (1) bekezdés a) pont | Szükség szerint: Törvényi előírás esetén, a nyertes Pályázó adatait pedig a vonatkozó adó és egyéb járulékszabályok szerint előírt ideig (az adózás rendjéről szóló 2017. évi CL. törvény, a számvitelről szóló 2000. évi C. törvény szerinti időtartam). |

Adatfeldolgozók: **dr. Sikó-Vlajk Viktória:**siko.viktoria@vingardium.hu és **Csihar Fanni:**  csihar.fanni@goodevent.hu

1. AZ EURÓPAI PARLAMENT ÉS A TANÁCS (EU) 2016/679 RENDELETE (2016. április 27.)a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet, GDPR) [↑](#footnote-ref-1)